
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 129 

29 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 1434/8.12.2003 (Φ.Ε.Κ. 1852/Β7 
11.12.2003 απόφασης του Υπουργού Εργασίας και 
Κοινωνικών Ασφαλίσεων περί καθορισμού αριθμού 
θέσεων για το Δήμο Ηρακλείου Κρήτης, που πλη- 


ρούνται από άτομα που προστατεύονται από το Ν. 

2643/1998 και κατανομή των θέσεων αυτών. 1 

Έγκριση οικονομικής ενίσχυσης Εργατοϋπαλληλικού 
Κέντρου Γρεβενών για τη διοργάνωση Ημερίδας.. 2 

Εφαρμογή του μέτρου 3.1 «Βιολογική Γεωργία» του 


Άξονα 3 των αγροπεριβαλλοντικών μέτρων (Άξο¬ 
νας 3) του Εγγράφου Προγραμματισμού Αγροτι¬ 
κής Ανάπτυξης (ΕΠΑΑ) 2000-2006. - Καν. 
(Ε.Κ.) 1257/1999. 3 


ΑΠΟΦΑΣΕΙ Σ 

Αριθ. 200023 (1) 

Τροποποίηση της 1434/8.12.2003 (Φ.Ε.Κ. 1852/Β7 
11.12.2003 απόφασης του Υπουργού Εργασίας και 
Κοινωνικών Ασφαλίσεων περί καθορισμού αριθμού θέ¬ 
σεων για το Δήμο Ηρακλείου Κρήτης, που πληρούνται 
από άτομα που προστατεύονται από το Ν. 2643/1998 
και κατανομή των θέσεων αυτών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ220/τ.Α728.9.1998), όπωςαντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/Α76.11.2001) της παρ. 3 του 
άρθρου 48του Ν. 2972/2001 (ΦΕΚ 291/Α 727.12.2001) και 
της παρ. 1 του άρθρου 11 του Ν. 3051/2002 (ΦΕΚ 220/ Α7 
20.9.2002). 

2. Τις διατάξειςτου άρθρου 8του Ν. 3051/2002. 

3. Την 1434/8.12.2003 απόφασή μας η οποία εκδόθηκε 
μετά το 28780/12.11.2003 έγγραφο του Δήμου Ηρακλεί¬ 
ου Κρήτης, για την επικείμενη έκδοση προκήρυξης, πλή¬ 
ρωσης σαράντα πέντε (45) συνολικώς θέσεων εργασίας 


τακτικών υπαλλήλων, κατηγοριών ΔΕ Δευτεροβάθμιας 
και ΥΕ Υποχρεωτικής Εκπαίδευσης, για το Δήμο Ηρακλεί¬ 
ου Κρήτης. 

4. Το 715/13.1.2004 έγγραφο του Δήμου Ηρακλείου 
Κρήτης, με το οποίο ζητείται από την Υπηρεσία μας να 
τροποποιηθεί η ανωτέρω απόφασή μας και να δοθούν οι 
θέσεις που αναλογούν σε προστατευόμενα πρόσωπα του 
Ν. 2643/1998 για την κατηγορία των Ατόμων με Ειδικές 
Ανάγκες (Α.Μ.Ε.Α.), στην ειδικότητα των ΥΕ Εργατών Λι¬ 
θοξόων και όχι στην ειδικότητα των ΔΕ Εργατών Αρμολο- 
γητών και για την κατηγορία των Πολυτέκνων στην ειδικό¬ 
τητα των ΥΕ Εργατών Αρμολογητών αντί αυτής των ΔΕ 
Εργατών Αρμολογητών που είχε δοθεί με την προηγού¬ 
μενη απόφασή μας. 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Τροποποιούμε την 1434/8.12.2003 (Φ.Ε.Κ. 1852/Β7 
11.12.2003) απόφασή μας και δίδουμε τις δύο (2) θέσεις 
για το Δήμο Ηρακλείου Κρήτης, που αναλογούν σε προ¬ 
στατευόμενα του Ν. 2643/1998 πρόσωπα, για την κατη¬ 
γορία των Ατόμων με Ειδικές Ανάγκες (Α.Μ.Ε.Α.) στην ει¬ 
δικότητα ΥΕ Εργατών Λιθοξόων αντί της ειδικότητας των 
ΔΕ Εργατών Αρμολογητών, και για την κατηγορία των 
Πολυτέκνων στην ειδικότητα των ΥΕ Εργατών Αρμολο- 
γητών αντί αυτής των ΔΕ Εργατών Αρμολογητών, που εί¬ 
χαν δοθεί με την ανωτέρω προηγούμενη απόφασή μας. 

Β. Κατανέμουμε τις ανωτέρω θέσεις ως εξής: 

ΝΟΜΑΡΧΙΑ ΦΟΡΕΑΣ ΚΛΑΔΟΣ ΚΑΤΗΓΟΡΙΑ ΘΕΣΕΙΣ 
ΕΙΔΙΚΟΤΗΤΑ ΠΡΟΣΤΑΣΙΑΣ Ν.2643/98 

ΗΡΑΚΛΕΙΟΥ Δήμος Ηρακλείου ΥΕ Εργατών Α.Μ.Ε.Α. 1 

Λιθοξόων 

ΗΡΑΚΛΕΙΟΥ Δήμος Ηρακλείου ΥΕ Εργατών Πολυτέκνων 1 
Αρμολογητών 

Δ. Η 1434/8.12.2003 (Φ.Ε.Κ. 1852/Β/11.12.2003) προη¬ 
γούμενη απόφασή μας καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2004 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 50709 (2) 

Έγκριση οικονομικής ενίσχυσης Εργατοϋπαλληλικού Κέ¬ 
ντρου Γρεβενών για τη διοργάνωση Ημερίδας. 

Ο ΥΦΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985, (ΦΈ.Κ 137/Α'), «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 368/1989, (ΦΈ.Κ. 163/Α ), «Ορ¬ 
γανισμός του Υπουργείου Εργασίας». 

3. Τις διατάξεις του Ν. 678/77, (ΦΕΚ 246/Α), περί τροπο- 
ποιήσεως και συμπληρώσεως των διατάξεων «περί Ορ¬ 
γανισμού Εργατικής Εστίας και άλλων τινών διατάξεων». 

4. Τις διατάξεις του άρθρου 5 του Ν. 2224/94, (ΦΈ.Κ 
112/Α'), «Ρύθμιση θεμάτων εργασίας, συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό νομικών προσώπων και άλλες διατάξεις». 

5. Το 19129/9.12.2003 έγγραφο του Ο.Ε.Ε. με το οποίο 
μας υποβλήθηκε απόσπασμα πρακτικού της 51/3.12.2003 
συνεδριάσεωςτου Διοικητικού του Συμβουλίου. 

6. Την 80088/31.10.2001, (ΦΕΚ.1485/Β'), κοινή απόφα¬ 
ση του Πρωθυπουργού και του Υπουργού Εργασίας και 
Κοινωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

7. Την εγγραφή πίστωσης στον Κ.Α.Ε. 2522Δτου προϋ¬ 
πολογισμού του Ο.Ε.Ε. έτους 2003, για την προκαλούμε- 
νη δαπάνη άρθρο 27 του Ν. 2081/1992, (ΦΈ.Κ. 154/Α), 
άρθρο 29 Ατού Ν. 1558/1985, (ΦΈ.Κ. 137/Α') και άρθρο 1 
του Ν.2469/1997, (ΦΈ.Κ. 38/Α'). Η δαπάνη αυτή δεν βα¬ 
ρύνει τον κρατικό προϋπολογισμό, αποφασίζουμε: 

Εγκρίνουμε την καταβολή οικονομικής ενίσχυσης πο¬ 
σού τριών χιλιάδων ευρώ (3.000,00 €) στο Εργατοϋπαλ- 
ληλικό Κέντρο Γρεβενών για τη διοργάνωση Ημερίδας. 

Η καταβολή του ανωτέρω ποσού στην συνδικαλιστική 
οργάνωση θα πραγματοποιηθεί μετά την υποβολή των 
σχετικών παραστατικών στοιχείων στον Ο.Ε.Ε. 

Η δαπάνη αυτή βαρύνει τον Κ.Α.Ε. 2522 Δ του προϋπο¬ 
λογισμού του Ο.Ε.Ε. έτους 2003, και όχι τον κρατικό προ¬ 
ϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 30 Δεκεμβρίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 125316 (3) 

Εφαρμογή του μέτρου 3.1 «Βιολογική Γεωργία» του Άξο¬ 
να 3 των αγροπεριβαλλοντικών μέτρων (Άξονας 3) του 
Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006. - Καν. (Ε.Κ.) 1257/1999 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. τις διατάξεις: 

α) του άρθρου 29Ατου ν. 1558/85 «Κυβέρνηση και Κυ¬ 


βερνητικά Όργανα» (ΦΕΚ154 Α') το οποίο προστέθηκε με 
το άρθρο 27 του ν.2081/1992 «ρύθμιση του θεσμού των 
επιμελητηρίων τροποποίηση διατάξεων του ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων βιοτεχνών και λοιπών επαγγελμάτων και 
άλλες διατάξεις» (ΦΕΚ154 Α) και τροποποιήθηκε με την 
παρ. 29 του άρθρου 1 του ν. 2469/1997 «περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (ΦΕΚ 38Α). 

β) του Ν.Δ 131/74 (ΦΕΚ320Α/74) «Περί παροχής οικο¬ 
νομικών ενισχύσεων στη γεωργική, δασική, κτηνοτροφική 
και αλιευτική παραγωγή», όπως τροποποιήθηκε και συ¬ 
μπληρώθηκε με τους Ν. 1409/83 (ΦΕΚ 199Α/83), 2512/97 
(ΦΕΚ 138Α/97), 2538/97 (ΦΕΚ242Α/97). 

γ) του Ν. 2065/92, άρθρο 39 παρ. 10 (ΦΕΚ 113Α/92) «πε¬ 
ρί εγκρίσεως οικονομικών ενισχύσεων από τους Υπουρ¬ 
γούς Οικονομικών και Γεωργίας». 

δ) του Ν. 2362/95 «Περί Δημοσίου Λογιστικού Ελέγχου 
των δαπανών του Κράτους και άλλες διατάξεις» (ΦΕΚ 
247Α/27.11.95). 

ε) του Ν. 2520/97, άρθρο 28 (ΦΕΚ 173Α/97) «Μέτρα για 
τους νέους Αγρότες, σύσταση Οργανισμού Επαγγελμα¬ 
τικής Εκπαίδευσης, Κατάρτισης και Απασχόλησης και άλ¬ 
λες διατάξεις», όπως έχει τροποποιηθεί και ισχύει, 
στ) του Ν. 992/79, άρθρο 27 παρ.3. 
ζ) του Π.Δ. 344 (ΦΕΚ 297Α/29.12.2000) «περί άσκησης 
του επαγγέλματος του Γεωτεχνικού». 

η) του Π.Δ. 81 (ΦΕΚ 57Α/21.3.2002) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» 

2. τους κανονισμούς: 

α). 1257/1999 (Ε.Κ.) του Συμβουλίου για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Προσανατολισμού και Εγγυήσεων (ΕΓΤΠΕ) όπως 
ισχύει κάθε φορά. 

β) 1258/99 (Ε.Κ.) του Συμβουλίου «περί χρηματοδότη¬ 
σης της Κοινής Γεωργικής Πολιτικής». 

γ) 445/2002 (Ε.Κ.) της Επιτροπής, «περί λεπτομερών κα¬ 
νόνων εφαρμογής του Καν. (ΕΚ) 1257/1999 του Συμβου¬ 
λίου» όπως τροποποιήθηκε από τον Καν. (ΕΚ) 567/2003 
.Καν. (ΕΚ) 963/2003. 

δ) 3508/92 (Ε.Ο.Κ.) «γιατη θέσπιση Ολοκληρωμένου Συ¬ 
στήματος Διαχείρισης και Ελέγχου σχετικά με ορισμένα 
καθεστώτα κοινοτικών ενισχύσεων», όπως τροποποιήθη¬ 
κε από τον Καν. (ΕΚ) 1036/99 και τον Καν. (ΕΚ) 1593/2000. 

ε) 3887/92 (Ε.Ο.Κ.) όπως αντικαταστάθηκε με τον Καν. 
(ΕΚ) 2419/2001 για «τη θέσπιση λεπτομερών κανόνων 
εφαρμογής του ολοκληρωμένου συστήματος διαχείρι¬ 
σης και ελέγχου για ορισμένα κοινοτικά καθεστώτα κοι¬ 
νοτικών ενισχύσεων που θεσπίστηκαν με τον κανονισμό 
(ΕΟΚ) αριθ. 3508/92» όπως ισχύει κάθε φορά. 

στ) 2092/91 (ΕΟΚ) «περί βιολογικού τρόπου παραγω¬ 
γής γεωργικών προϊόντων και των σχετικών ενδείξεων 
στα γεωργικά προϊόντα και στα είδη διατροφής», όπως 
αυτός κάθε φορά ισχύει. 

ζ) Καν 1804/99 (Ε.Κ.) «για συμπλήρωση, για τα κτηνο- 
τροφικά προϊόντα, του Καν αριθμ. 2092/91 περί του βιο¬ 
λογικού τρόπου παραγωγής γεωργικών προϊόντων και 
των σχετικών ενδείξεων στα γεωργικά προϊόντα και στα 
είδη διατροφής» 

3. τις οδηγίες: 

α) 91/676/ΕΟΚ του Συμβουλίου για την προστασία των 
υδάτων από τη νιτρορύπανση γεωργικής προέλευσης 

β) 92/43/ΕΟΚτου Συμβουλίου των Ευρωπαϊκών Κοινο¬ 
τήτων «για τη διατήρηση των φυσικών οικοτόπων, καθώς 
και της άγριας πανίδας και χλωρίδας» όπως έχει εναρμο¬ 
νιστεί με Κοινή Υπουργική Απόφαση (ΦΕΚ 
1289Β/28.12.98). 

4. Την 394555/2000 (ΦΕΚ 1324Β/00) Κοινής Υπουργικής 
Απόφασης των Υπουργών ΥΠΕΣΔΔΑ και Γεωργίας περί 
«Ανάθεσης αρμοδιοτήτων του ΟΠΕΚΕΠΕ στις Ν.Α. της 
χώρας». 

5. Την 428/339372/661/2.2.2001 (ΦΕΚ 280Β/01) Κοινή 
Υπουργική Απόφαση των Υπουργών Γεωργίας και Οικο¬ 
νομικών «για την εφαρμογή του Αγροπεριβαλλοντικού 
Μέτρου του Εγγράφου Προγραμματισμού Αγροτικής 
Ανάπτυξης (ΕΠΑΑ) 2000-2006» όπως τροποποιήθηκε με 
την 494/279207/3733/20.8.02. 

6. Την 332221/01 ΚΥΑ των Υπουργών Εθνικής Οικονο¬ 
μίας και Γεωργίας (ΦΕΚ Β'αριθμ. 10.01) «για τον καθορι¬ 
σμό συμπληρωματικών μέτρων για την εφαρμογή του 
Καν. (ΕΟΚ) 2092/91 του Συμβουλίου περί του βιολογικού 
τρόπου παραγωγής γεωργικών προϊόντων και των σχετι¬ 
κών ενδείξεων στα γεωργικά προϊόντα και στα είδη δια¬ 
τροφής ως έχει τροποποιηθεί και ισχύει». 

7. Την 523/126710/13.3.2003 (ΦΕΚ 336/Β/20.3.2003) 
ΚΥΑ περί «Διαδικασίας και τρόπου πληρωμής των αγρο- 
περιβαλλοντικών μέτρων του Εγγράφου Προγραμματι¬ 
σμού Αγροτικής Ανάπτυξης (ΕΠΑΑ) 2000-2006 - 
Καν. (ΕΚ) 1257/99». 

8. Την 1065956/863/Α0006/15.7.2003 (ΦΕΚ 
985Β/16.7.2003) Κοινή Απόφαση του Πρωθυπουργού και 
του Υπουργού Οικονομίας και Οικονομικών περί «Καθορι¬ 
σμού αρμοδιοτήτων των Υφυπουργών Οικονομίας και Οι¬ 
κονομικών». 

9. Την Ε(2000)2733/27.9.2000 απόφαση της Ευρωπαϊ¬ 
κής Επιτροπής, περί εγκρίσεωςτου Εγγράφου Προγραμ¬ 
ματισμού Αγροτικής Ανάπτυξης (ΕΠΑΑ) για την Ελλάδα, 
το οποίο καλύπτει την περίοδο προγραμματισμού 2000- 
2006 όπως έχει τροποποιηθεί με την 
Ε(2003)3139/22.8.2003. 

10. Την 100949/2478/9.10.2000 Απόφαση του Υπουρ¬ 
γού Γεωργίας «Κώδικες Ορθής Γεωργικής Πρακτικής» 
όπως ισχύει κάθε φορά. 

11. Την 85129/233/5.2.2001 Απόφαση του Υπουργού 
Γεωργίας, για την εφαρμογή του προγράμματος «Βιολο¬ 
γική Γεωργία» του αγροπεριβαλλοντικού Μέτρου του Εγ¬ 
γράφου Προγραμματισμού Αγροτικής Ανάπτυξης 
(ΕΠΑΑ) 2000-2006 Καν. (Ε.Κ.) 1257/99 όπως έχει τροπο¬ 
ποιηθεί και ισχύει με την 1001675/2869/4.10.2001 και την 
85633/462/8.2.2002. 

12. Την 271562/2002 Απόφαση του Υπουργού Γ εωργίας 
περί «Εγκρίσεως του ΟΠΕΚΕΠΕ, ως Οργανισμού Πληρω¬ 
μής από 1.9.2002». 

13. Την 272080/6.9.2002 (ΦΕΚ 1258Β/02) Απόφαση του 
Υπουργού Γεωργίας περί τροποποίησης της 
371352/16.5.2001 Απόφασης του Υπουργού Γεωργίας 
περί «Σύστασης -Οργάνωσης ειδικής υπηρεσίας στο 
Υπουργείο Γεωργίας με τον τίτλο Αρχή Διαχείρισης Εγ¬ 
γράφου Προγραμματισμού- Ε.Π.Α.Α.» και κατάργηση της 
αριθμ. 371351/16.5.2001 Απόφασης του Υπουργού Γε¬ 
ωργίας περί «Σύστασης - Οργάνωσης ειδικής υπηρεσίας 
στο Υπουργείο Γεωργίας με τον τίτλο Αρχή Πληρωμής 
Εγγράφου Προγραμματισμού -Ε.Π.Α.Α.», αποφασίζουμε: 


Άρθρο 1 
Σκοπός 

Με την παρούσα εγκρίνεται η συνέχιση της εφαρμογής 
του προγράμματος «Βιολογική Γεωργία»των αγροπερι- 
βαλλοντικών μέτρων του Εγγράφου Προγραμματισμού 
Αγροτικής Ανάπτυξης (ΕΠΑΑ) 2000-2006 
Καν. (ΕΚ) 1257/99. 

Άρθρο 2 
Στόχος 

Στόχοςτου προγράμματος είναιηαειφορική διαχείριση 
της γεωργικής γης και η παραγωγή προϊόντων ποιότητας. 

Επιμέρους στόχοι του μέτρου είναι: 

• Η μείωση της ρύπανσης που προκαλεί η γεωργία 

• Η διατήρηση της βιοποικιλότητας των αγροτικών οι¬ 
κοσυστημάτων 

• Η αειφορική διαχείριση των εδαφικών πόρων 

• Η βελτίωση των μέτρων προστασίας της υγείας των 
γεωργών. 

Άρθρο 3 

Πεδίο Εφαρμογής 

• Το πρόγραμμα εφαρμόζεται οριζόντια σε όλη τη Χώ¬ 
ρα. 

• Καταργούνταιτα Νομαρχιακά Προγράμματα 

Άρθρο 4 

Επιλέξιμες Εκτάσεις 

Το πρόγραμμα εφαρμόζεται σε γεωργικές εκτάσεις με 
αροτραίες καλλιέργειες και κηπευτικά και στις μόνιμες 
φυτείες που βρίσκονται σε παραγωγική ηλικία. 

Δεν είναι επιλέξιμες: 

• οι γεωργικές εκτάσεις που είναι εγκαταλελειμμένες ή 
η μιεγκαταλελειμμένες. 

• οι παγετόπληκτες φυτείες και οι καμένες εκτάσεις. 

• οι νέες φυτείες 

Άρθρο 5 
Δικαιούχοι 

Δικαιούχοι του προγράμματος, με τους όρους και τις 
προϋποθέσεις που θα ορισθούν με απόφαση του Υπουρ¬ 
γού Γεωργίας, είναι: 

• φυσικά πρόσωπα 

• νομικά πρόσωπα 

• Ιερές Μονές του Αγίου Όρους 

Αυτοί αναλαμβάνουν την εφαρμογή των δεσμεύσεων 
του προγράμματος σε επιλέξιμη έκταση για χρονική πε¬ 
ρίοδο 5 ετών. 

Παλαιοί Δικαιούχοι 

- Οι παλαιοί δικαιούχοιτων οποίων έχουν λήξει ήδη ή λή¬ 
γουν οι συμβατικές υποχρεώσεις, δύνανται να επανεντα- 
χθούν στο μέτρο μετά την ολοκλήρωση των δεσμεύσεων 
της σύμβασής τους για μία νέα πενταετία, εφ'όσον πλη¬ 
ρούν τις προϋποθέσεις και τηρήσουν την διαδικασία που 
προβλέπεται στην παρούσα. 

- Οι παλαιοί δικαιούχοι των οποίων δεν έχουν λήξει οι 
συμβατικές υποχρεώσεις, εξακολουθούν να θεωρούνται 
δικαιούχοι με τους όρους και τις προϋποθέσεις ένταξής 
τους, εφ'όσον τηρούν το σύνολο των δεσμεύσεων που 
ανέλαβαν. 

- Δικαιούχοι που εντάχθηκαν στο μέτρο από τις 
10.10.2000 και μετά, δύνανται να ζητήσουν διακοπή της 

σύμβασής τους και ένταξη με τις προϋποθέσεις της πα¬ 
ρούσας εφ'όσον αυξήσουν την υπό ένταξη έκταση κατά 
20% τουλάχιστον για τη νέα πενταετία. 

- Οι δικαιούχοι του μέτρου, που εντάχθηκαν βάσει του 
Καν.(ΕΟΚ)2078/92, των οποίων δεν έχουν λήξει οι συμβα¬ 
τικές τους υποχρεώσεις δε δικαιούνται να διακόψουντη 
σύμβασή τους. 

Άρθρο 6 

Δεσμεύσεις δικαιούχων 

Ο δικαιούχος: 

α) δεσμεύεται: 

• να εφαρμόσει το πρόγραμμα για περίοδο πέντε ετών 

• να εφαρμόζει πιστά τις κατευθύνσεις, προδιαγραφές 
και τεχνικές της βιοκαλλιέργειας όπως καθορίζονται από 
τον Καν. (ΕΟΚ) 2092/91 του Συμβουλίου όπως τροποποι¬ 
είται και ισχύει 

• να εφαρμόζει στο σύνολο του επιλέξιμου μέρους της 
εκμετάλλευσής του τις γεωργοπεριβαλλοντικές υποχρε¬ 
ώσεις που προβλέπονται για το πρόγραμμα 

• να τηρείτο εγκεκριμένο καλλιεργητικό σχέδιο (ετήσιο 
γιατις ετήσιες καλλιέργειες και πενταετές για τις μόνιμες) 

• να εφαρμόζει τους Κώδικες Ορθής Γεωργικής Πρα¬ 
κτικής (Κ.Ο.Γ.Π.) όπως αυτοί κάθε φορά ισχύουν 

• να εφαρμόζει τους Κ.Ο.Γ.Π. όπως αυτοί κάθε φορά 
ισχύουν στις περιοχές με ειδικά περιβαλλοντικά προβλή¬ 
ματα ή απαιτήσεις σύμφωνα με τις Οδηγίες 91/676/ΕΟΚ 
και 92/43/ΕΟΚ 

• να συμπληρώνει το μηχανογραφικό έντυπο της αίτη¬ 
σης του Ολοκληρωμένου Συστήματος Διαχείρισης και 
Ελέγχου (Ο.Σ.Δ.Ε.) και να προσκομίζει ετησίως αντίγρα¬ 
φό του, με την αίτηση πληρωμής, ανεξάρτητα από το αν 
διαθέτει εκτάσεις που επιδοτούνται από το Ο.Σ.Δ.Ε. 

• να υποβάλλει μία φορά το έτος αίτηση πληρωμής με 
τα απαραίτητα δικαιολογητικά, όπως αυτά θα ορισθούν 
με Υπουργική Απόφαση 

• να τηρεί τις διατάξεις της εθνικής και κοινοτικής νο¬ 
μοθεσίας 

β) οφείλει: 

• να συνάψει σύμβαση με αναγνωρισμένο Οργανισμό 
Ελέγχου και Πιστοποίησης Βιολογικών Προϊόντων και να 
προσκομίζει στις ελεγκτικές υπηρεσίες του Υπ. Γεωργίας 
με τη λήξη της καλλιεργητικής περιόδου και καθ'όλη τη 
διάρκεια της πενταετίας βεβαίωση τήρησης των διατάξε¬ 
ων του Καν. (ΕΟΚ)2092/91, όπως αυτός τροποποιημένος 
ισχύει. 

• να συνάψει σύμβαση με Γεωπόνο Σύμβουλο ο οποίος 
συντάσσει το καλλιεργητικό σχέδιο και αναλαμβάνει την 
τεχνική υποστήριξη για την υλοποίησή του, καθ'όλη τη 
διάρκεια της πενταετίας 

• να τηρεί στην εκμετάλλευσή του φάκελλο του αγρο- 
περιβαλλοντικού προγράμματος της βιολογικής γεωρ¬ 
γίας με άλατα απαραίτητα στοιχεία, όπως αυτά ορισθούν 
με Υπουργική Απόφαση. 

• να δέχεται και να διευκολύνει τους ελέγχους που 
πραγματοποιούν τα εθνικά και κοινοτικά όργανα. 

Λεπτομέρειες για τις δεσμεύσεις των δικαιούχων θα κα¬ 
θοριστούν με απόφαση του Υπουργού Γεωργίας. 

Άρθρο 7 

Συσσώρευση δεσμεύσεων 

Ένταξη των δικαιούχων σε άλλο αγροπεριβαλλοντικό 


πρόγραμμα και επομένως συσσώρευση δεσμεύσεων εί¬ 
ναι δυνατή για δράσεις που μπορούν να συνδυαστούν και 
μέχρι μέγιστη ενίσχυση που ορίζεται στο παράρτημα του 
Καν. (ΕΚ) 1257/99 του Συμβουλίου. 

Δε μπορούν να αναληφθούν γεωργοπεριβαλλοντικές 
δεσμεύσεις για εκτάσεις που έχουν ενταχθεί στον Άξονα 
4 (Δασώσεις Γεωργικών Εκτάσεων), ενώ είναι δυνατή η 
ανάληψη δεσμεύσεων στο πλαίσιο των λοιπών καθεστώ¬ 
των του Καν.(ΕΚ) 1257/99 (εξισωτική αποζημίωση, επεν¬ 
δύσεις στις γεωργικές εκμεταλλεύσεις) σε γεωργικές εκ¬ 
μεταλλεύσεις που έχουν ενταχθεί σε γεωργοπεριβαλλο- 
ντικό πρόγραμμα, εφ'όσον τηρούνται οι δεσμεύσεις του 
τελευταίου. 

Δε μπορούν να αναληφθούν δεσμεύσεις για εκτάσεις 
που έχουν ενταχθεί στο μέτρο της Πρόωρης Συνταξιοδό- 
τησης εφ'όσον ο ίδιος ο υποψήφιος δικαιούχος ή μέλος 
της οικογένειάς του έχουν οριστεί ως δικαιούχοι του μέ¬ 
τρου της Πρόωρης Συνταξιοδότησης. 

Άρθρο 8 

Κριτήρια επιλεξιμότητας - Επίπεδο επιλεξιμότητας 

Για την αντικειμενική επιλογή των νέων δικαιούχων ενί¬ 
σχυσης θεσπίζονται τα παρακάτω κριτήρια επιλεξιμότη- 
τας, βάσει των οποίων θα γίνεται η ένταξή τους στο πρό¬ 
γραμμα: 

α. Παραδεκτό της πρότασης 

Στα πλαίσια των κριτηρίων της ομάδας αυτής εξετάζε¬ 
ται η εμπρόθεσμη υποβολή της πρότασης, καθώς και η 
πληρότητα του φακέλου υποψηφιότητας. 

β. Συμβατότητα και κανονικότητα της πρότασης 

Στα πλαίσια των κριτηρίων της ομάδας αυτής, εξετάζε¬ 
ται η συμβατότητα της πρότασης με τους στρατηγικούς 
στόχους του προγράμματος (αρθρ. 2 της παρούσας), με 
τους όρους και προϋποθέσεις στο πρόσωπο του υποψή¬ 
φιου δικαιούχου (αρθρ. 3 της παρούσας) και της υπό εξέ¬ 
ταση εκμετάλλευσης και ιδίως σε ότι αφορά την ιδιότητα 
του δικαιούχου, το γεωργικό χαρακτήρα της υπό ένταξη 
έκτασης, την ένταξή της στο δίκτυο ΝΑΤΙΙΒΑ 2000, την 
ύπαρξη ειδικών περιβαλλοντικών συνθηκών κ.ο.κ. Επίσης 
εξετάζεται η επιλεξιμότητα των προβλεπόμενων παρεμ¬ 
βάσεων, καθώς και η τήρηση των διατάξεων της Κοινοτι¬ 
κής και Εθνικής Νομοθεσίας. 

γ. Προσθετικότητα της πρότασης 

Τα κριτήρια της ομάδας αυτής διακρίνονται στις ακό¬ 
λουθες κατηγορίες: 

• Περιβαλλοντικά 

• Αναπτυξιακά 

• Κοινωνικά: Άρση απομόνωσης - Άρση ανισοτήτων 

• Ειδικά 

Η βαρύτητα των κριτηρίων προκύπτει με βαθμολόγηση 
των εν λόγω κριτηρίων με αντίστοιχους συντελεστές βα¬ 
ρύτητας. Με βάση τη συνολική βαθμολογία γίνεται η κα¬ 
τάταξη των υποψηφίων. Οι συντελεστές βαρύτητας των 
κριτηρίων θα καθοριστούν με απόφαση του Υπουργού Γε¬ 
ωργίας. 

Η αξιολόγηση συμπληρώνεται με το πόρισμα της Γνω- 
μοδοτικής Επιτροπής της παραγράφου 6 του άρθρου 9 
της παρούσας. 

Άρθρο 9 

Διαδικασία ένταξης 

Γ ια την αντικειμενική εφαρμογή του προγράμματος οι 
αρμόδιες υπηρεσίες του Υπουργείου Γεωργίας σε συ- 

νεργασία με τις Διευθύνσεις Αγροτικής Ανάπτυξης - Γε¬ 
ωργίας (Δ,Α.Α.) των Νομαρχιακών Αυτοδιοικήσεων 
(Ν.Α.), θα πρέπει να προβούν στις ακόλουθες ενέργειες: 

1) Δημοσιοποίηση του προγράμματος 

Η Δημοσιοποίηση συνίσταται στην ενημέρωση του 
αγροτικού πληθυσμού και ιδίως των εν δυνάμει δικαιού¬ 
χων με όλα τα δυνατά μέσα. Η Δημοσιοποίηση του προ¬ 
γράμματος σε όλη τη χώρα γίνεται με ευθύνη της Διαχει¬ 
ριστικής Αρχής του ΕΠΑΑ σε συνεργασία με τη Δ/νση Χω¬ 
ροταξίας και Προστασίας Περιβάλλοντος και τις Δ.Α.Α. 
των Ν.Α. κατά περίπτωση. 

2) Πρόσκληση εκδήλωσης ενδιαφέροντος 

Μετά τη δημοσιοποίηση του προγράμματος γίνεται από 
τη Δ/νση Χωροταξίας και Προστασίας Περιβάλλοντος σε 
συνεργασία με τη Διαχειριστική Αρχή του ΕΠΑΑ και τις 
Δ.Α.Α. των Ν.Α., ταυτόχρονα για όλη τη χώρα, δημόσια 
πρόσκληση εκδήλωσης ενδιαφέροντος για την υποβολή 
υποψηφιοτήτων. Η χρονική περίοδος της δημόσιας πρό¬ 
σκλησης εκδήλωσης ενδιαφέροντος για την υποβολή 
υποψηφιοτήτων καθορίζεται με απόφαση του Υπουργού 
Γεωργίας. Στην πρόσκληση εκδήλωσης ενδιαφέροντος 
θα καθορίζονται: 

- η καταληκτική ημερομηνία υποβολής των φακέλων 
υποψηφιότητας 

- η αρμόδια υπηρεσία για την υποβολή του φακέλου 
υποψηφιότητας (Δ.Α.Α. των Ν.Α.) 

- οι όροι και προϋποθέσεις του προγράμματος 

- τα κριτήρια επιλεξιμότητας για ένταξη στο πρόγραμμα 

- τα απαραίτητα δικαιολογητικά 

- οι υπηρεσίες και φορείς που θα μπορούν οι ενδιαφε¬ 
ρόμενοι να λάβουν το έντυπο υλικό και πρόσθετες πλη¬ 
ροφορίες 

3) Υποβολή φακέλων υποψηφιότητας 

1. Για την ένταξη στο πρόγραμμα υποβάλλεται ο φάκε¬ 
λος υποψηφιότητας ο οποίος, για να θεωρείται πλήρης, 
πρέπει να περιέχει τα εξής: 

α. Αίτηση ένταξης 

β. Δικαιολογητικά των όρων και προϋποθέσεων νόμιμης 
κατοχής και χρήσης της εκμετάλλευσης, όπως καθορίζο¬ 
νται στις αποφάσεις εφαρμογής ή τις εγκυκλίους 

γ. Ακριβές αντίγραφο αίτησης δήλωσης στο ΟΣΔΕ 

2. Ο φάκελος υποψηφιότητας υποβάλλεται από τον εν¬ 
διαφερόμενο στις Δ.Α.Α. των Ν.Α. της χώρας εντός του 
χρονικού διαστήματος που ορίζεται κάθε φορά στην πρό¬ 
σκληση εκδήλωσης ενδιαφέροντος. 

4) Προενταξιακός έλεγχος 

Ο προενταξιακός έλεγχος διενεργείται από τον αρμό¬ 
διο Γεωπόνο εισηγητή του προγράμματος, που έχει ορι¬ 
στεί από τον προϊστάμενο της Δ.Α.Α.. Διακρίνεται σε διοι¬ 
κητικό και επιτόπιο έλεγχο. 

α. Διοικητικός προενταξιακός έλεγχος 

Για το 100% των φακέλων υποψηφιότητας ελέγχονται 
τα ακόλουθα σημεία: 

- Πληρότητα του φακέλου. Για φακέλους υποψηφιότη¬ 
τας που δεν θα εμφανίζουν πληρότητα, θα ζητείται από 
τους υποψηφίους εγγράφως η συμπλήρωσή τους. Εφό¬ 
σον η συμπλήρωση των φακέλων δεν πραγματοποιηθεί 
εντός 10 εργάσιμων ημερών από τη λήψη της έγγραφης 
ειδοποίησης, ο φάκελος θα απορρίπτεται. 

- Διασταύρωση στοιχείων με άλλα καθεστώτα. Πραγμα¬ 
τοποιείται διοικητικός έλεγχος που αφορά στη διασταύ¬ 
ρωση στοιχείων που δηλώνει ο αϊτών στα πλαίσια του 
προγράμματος της Βιολογικής Γεωργίας και των αντί¬ 


στοιχων στοιχείων που δηλώνονται μέσω του Ολοκληρω¬ 
μένου Συστήματος Διαχείρισης και Ελέγχου (Ο.Σ.Δ.Ε.) 
και του προγράμματος της Πρόωρης Συνταξιοδότησης. 

- Έλεγχος των κριτηρίων αξιολόγησης-επιλεξιμότητας. 
Πρέπει να πληρούνται όλα τα κριτήρια επιλεξιμότητας και 
να συντρέχουν στο πρόσωπο του ενδιαφερομένου οι όροι 
και προϋποθέσεις όπως αυτοί ορίζονται. Σε διαφορετική 
περίπτωση ο φάκελος απορρίπτεται. 

β. Επιτόπιος προενταξιακός έλεγχος 

Ο επιτόπιος έλεγχος πραγματοποιείται σε αντιπροσω¬ 
πευτικό δείγμα του 5% των υποψηφίων ενώ σε περιπτώ¬ 
σεις αμφιβολιών ή καταγγελίας το ποσοστό δύναται να 
αυξηθεί. Σε περίπτωση αποκλίσεων μεταξύ των δηλωθέ- 
ντων και διαπιστωθέντων στοιχείων σε σημαντικό αριθμό 
αιτήσεων το δείγμα αυξάνεται κατά περίπτωση. 

Μετά την ολοκλήρωση του ελέγχου συμπληρώνεται 
πρακτικό επιτόπιου προενταξιακού ελέγχου για κάθε εν¬ 
διαφερόμενο. 

5) Αξιολόγηση 

Η αξιολόγηση πραγματοποιείται από Γεωπόνο που ορί¬ 
ζεται από τον προϊστάμενο του φορέα υλοποίησης και θα 
πρέπει να έχει ολοκληρωθείτο αργότερο σε 30 εργάσιμες 
ημέρες από την καταληκτική ημερομηνία υποβολής των 
φακέλων ή την ημερομηνία συμπλήρωσης του φακέλου 
σε περίπτωση μη πληρότητας. 

6) Γνωμοδοτική Επιτροπή 

Με απόφαση του οικείου Νομάρχη, μετά από εισήγηση 
του προϊσταμένου της ΔΑΑ, συγκροτείται σε κάθε Ν.Α. 
Τριμελής Γνωμοδοτική Επιτροπή τελικής αξιολόγησης 
των φακέλων των υποψηφίων προς ένταξη στο Πρόγραμ¬ 
μα της Βιολογικής Γεωργίας που απαρτίζεται από τους 
εξής: 

α. Από Γεωπόνο, υπάλληλο της ΔΑΑ, ως πρόεδρο με τον 
αναπληρωτή του. 

β. Από Γεωπόνο, κατά προτίμηση με ειδίκευση στη φυ¬ 
τική παραγωγή, υπάλληλο της ΔΑΑ ως μέλος, με τον ανα¬ 
πληρωτή του. 

γ. Από Τοπογράφο της Ν.Α. με τον αναπληρωτή του. 

Εισηγητής στην Επιτροπή είναι ο υπάλληλος της παρα¬ 
γράφου 5, ενώ ή γραμματειακή υποστήριξη παρέχεται 
από υπάλληλο της Δ.Α.Α. 

Στις συνεδριάσεις της Επιτροπής δύνανται να συμμετέ¬ 
χουν, χωρίς δικαίωμα ψήφου, εκπρόσωποι φορέων και μη 
κυβερνητικών οργανώσεωντου νομού. 

Έργο της Επιτροπής είναι: 

• Ο έλεγχος της τήρησης της διαδικασίας προενταξια- 
κού ελέγχου και της αξιολόγησης. 

• Η πραγματοποίηση διοικητικών και επιτόπιων ελέγ¬ 
χων, αν αυτό κριθεί απαραίτητο και ιδίως για την επιβε¬ 
βαίωση του γεωργικού χαρακτήρα των εκτάσεων και την 
επιβεβαίωση της μη ενίσχυσης των ιδίων παρεμβάσεων 
από άλλα καθεστώτα και σε άλλους δικαιούχους. 

• Η σύνταξη πρακτικού, το οποίο θα υπογράφεται από 
τα μέλη της επιτροπής με αναλυτικό πίνακα, που περιέχει 
τα ονόματα αυτών που εντάσσονται στο πρόγραμμα και 
αυτών που απορρίπτονται. Το πρακτικό θα θεωρείται από 
τον προϊστάμενο της Δ.Α.Α. της Ν.Α. μετά από πρόσκλη¬ 
ση του Προέδρου της. Το έργο της Γνωμοδοτικής Επι¬ 
τροπής θα πρέπει να έχει ολοκληρωθεί το αργότερο σε 10 
εργάσιμες ημέρες από την ημερομηνία περάτωσης της 
αξιολόγησης. 

7) Δημοσιοποίηση των καταστάσεων 

Το πρακτικό με τις καταστάσεις των εν δυνάμει δικαιού- 

χων με τη σαφή ένδειξη ότι η οριστική τους κρίση θα γίνει 
με βάση τις διαδικασίες των παρ. 8 και 9 του παρόντος άρ¬ 
θρου, καθώς και οι καταστάσεις των απορριπτόμενων, 
δημοσιοποιούνται με ευθύνη της αντίστοιχης ΔΑΑ στην 
τοπική κοινωνία (ΜΜΕ, θυροκόλληση για ένα ΙΟημερο 
στα Δημοτικά ή Κοινοτικά καταστήματα κλπ). 

8) Υποβολή ενστάσεων 

Οι ενδιαφερόμενοι ή κάθε τρίτος που έχει έννομο συμ¬ 
φέρον δύναται, εντός είκοσι (20) εργάσιμων ημερών από 
την ημερομηνία της πρώτης δημοσιοποίησης, να υπο¬ 
βάλλει ένσταση κατά της απόφασης της Γνωμοδοτικής 
Επιτροπής, αναφέροντας σε αυτή τους λόγους και προ- 
σκομίζονταςτα απαραίτητα στοιχείατεκμηρίωσηςτης έν¬ 
στασης. Οι ενστάσεις υποβάλλονται στην αντίστοιχη ΔΑΑ 
και εξετάζονται από τριμελείς επιτροπές που συστήνο- 
νται κατά νομό με απόφαση του Γ ενικού Γ ραμματέα της 
αντίστοιχης περιφέρειας. Οι εν λόγω επιτροπές γνωμο- 
δοτούν επί των ενστάσεων που τυχόν έχουν υποβληθεί 
εντός δέκα (10) ημερών και τα αποτελέσματα κοινοποι¬ 
ούνται στις αντίστοιχες ΔΑΑ. 

9) Ένταξη - Απόρριψη 

Με ευθύνη του αρμόδιου Δ/ντή Αγροτικής Ανάπτυξης 
καταρτίζεται ο τελικός πίνακας των προς ένταξη υποψη¬ 
φίων, σύμφωνα με τις αποφάσεις της γνωμοδοτικής επι¬ 
τροπής και τις αποφάσεις της επιτροπής ενστάσεων. Ο 
πίνακας αυτός αποστέλλεται μαζί με τα πρακτικά των ως 
άνω επιτροπών με εισηγητικό σημείωμα στη Διεύθυνση 
Χωροταξίας και Προστασίας Περιβάλλοντος του Υπουρ¬ 
γείου Γεωργίας. 

Η ένταξη ή απόρριψη γίνεται με εισήγηση της Δ/νσης 
Χωροταξίας και Προστασίας Περιβάλλοντος και έκδοση 
υπουργικής απόφασης εντός 15 ημερών. Η εν λόγω από¬ 
φαση μετά την υπογραφή της, διαβιβάζεται στις αρμό¬ 
διες ΔΑΑ, οι οποίες θα προχωρήσουν στην κοινοποίησή 
της στους ενδιαφερομένους. 

10) Σύμβαση 

Οι ενδιαφερόμενοι, οι οποίοι περιλαμβάνονται στην κα¬ 
τάσταση των εγκεκριμένων για ένταξη στο πρόγραμμα, 
θα πρέπει να προσέλθουν στην αρμόδια ΔΑΑ εντός 10 ερ¬ 
γάσιμων ημερών από την ημερομηνία κοινοποίησης της 
απόφασης της παρ.9 και να υπογράψουν τη σχετική σύμ¬ 
βαση. 

Οι συμβάσεις υπογράφονται σε τέσσερα αντίγραφα τα 
οποία και διατίθενται ως ακολούθως: 

α. ένα αντίγραφο στον ενδιαφερόμενο 

β. ένα αντίγραφο στο φάκελο του ενδιαφερομένου 
(ΔΑΑ οικείας Ν.Α.) 

γ. ένα αντίγραφο στη Δ/νση Χωροταξίας & Προστασίας 
Περιβάλλοντος 

δ. ένα αντίγραφο στη Διαχειριστική Αρχή του ΕΠΑΑ. 

11) Τήρηση στοιχείων 

Για κάθε ενδιαφερόμενο (δικαιούχο ή απορριπτόμενο) 
τηρείται στη ΔΑΑ της αρμόδιας Ν.Α. ενιαίος φάκελος με 
όλα τα παραστατικά που τον αφορούν. Αντίγραφα των 
στοιχείων των φακέλων χορηγούνται στις κατά περίπτω¬ 
ση αρμόδιες αρχές εφαρμογής, ελέγχων κλπ., εφ'όσον 
ζητηθούν από αυτές. 

Άρθρο 10 

Κατανομή Εκτάσεων 

Οι κατανομές γίνονται βάσει της απολογιστικής έκθε¬ 
σης κάθε Ν.Α. που περιγράφει την πορεία εφαρμογής 
του προγράμματος ή μετά από σχετική αίτηση από τη 


ΔΑΑ της Ν.Α. προκειμένου να καλυφθούν αιτήματα έντα¬ 
ξης εκτάσεων περισσότερων από τις ήδη διαθέσιμες στη 
Ν.Α. 

Λεπτομέρειες για τις εκθέσεις απολογισμού θα ορι- 
σθούν με Υπουργική Απόφαση. 

Άρθρο 11 

Έλεγχοι και πληρωμές 

Η διαδικασία και ο τρόπος πληρωμής του προγράμμα¬ 
τος ορίζεται με την εκάστοτε ισχύουσα απόφαση για τη 
διαδικασία και τον τρόπο πληρωμής των αγροπεριβαλλο- 
ντικών μέτρων. Η ισχύουσα απόφαση πληρωμής είναι η 
υπ'αρ. 523/126710/13.3.2003 ΚΥΑ των Υπουργών Γεωρ¬ 
γίας, Οικονομίας και Οικονομικών και Εσωτερικών και Δη¬ 
μόσιας Διοίκησης και Αποκέντρωσης (ΦΕΚ 
336/Β/20.3.2003) περί "Διαδικασίας και Τρόπου Πληρω¬ 
μής των Αγροπεριβαλλοντικών Μέτρων του ΕΠΑΑ 2000- 
2006". 

Οι δικαιούχοι υποβάλλουν στις ημερομηνίες που θα 
καθορισθούν σε σχετική Υπουργική Απόφαση και μετά 
από τουλάχιστον μία ολόκληρη καλλιεργητική περίοδο 
παραμονής στο πρόγραμμα, αίτηση πληρωμής στην 
Αρμόδια ΔΑΑ-Γεωργίας. Η αίτηση πληρωμής συνοδεύ¬ 
εται από το αντίγραφο της τελευταίας αίτησης στο 
ΟΣΔΕ. 

Άρθρο 12 

Κυρώσεις 

1. Δικαιούχοι που δηλώνουν ψευδή στοιχεία ή προσπα¬ 
θούν με πρόθεση να παραπλανήσουν την Υπηρεσία: 

• Αποβάλλονται από το πρόγραμμα και τυχόν καταβλη- 
θέντα ποσά αναζητούνται σαν αχρεωστήτως καταβληθέ- 
ντα. 

• Αποκλείονται από το σύνολο των μέτρων του άξονα 3 
του ΕΠΑΑ τουλάχιστον για δύο έτη. 

2. Δικαιούχοι που δηλώνουν ανακριβή στοιχεία χωρίς 
πρόθεση να παραπλανήσουν την Υπηρεσία, αποκλείονται 
για το εξεταζόμενο έτος από όλα τα μέτρα του άξονα 3 
του ΕΠΑΑ. 

3. Δικαιούχοι οι οποίοι διακόπτουν το πρόγραμμα πριν 
τη λήξη των συμβατικών τους υποχρεώσεων τότε: 

• Αποβάλλονται από το πρόγραμμα 

• Τυχόν καταβληθέντα ποσά αναζητούνται ως αχρεω¬ 
στήτως καταβληθέντα στο σύνολο ή εν μέρει, με βάση τα 
οριζόμενα από το πρόγραμμα της Βιολογικής Γεωργίας. 

Οι δικαιούχοι απαλλάσσονται των κυρώσεων της παρα¬ 
γράφου 3 του παρόντος άρθρου εφ'όσον: 

• συντρέχουν λόγοι ανωτέρας βίας εκ των οποίων προ¬ 
κύπτει ότι δεν είναι δυνατή η συνέχιση της παραμονής στο 
πρόγραμμα, ή 

• μεταβιβάσουν την εκμετάλλευση τους σε διάδοχο ο 
οποίος θα αναλάβει την συνέχιση της τήρησης των συμ¬ 
βατικών υποχρεώσεων του δικαιούχου, ή 

• μετατρέψουν μετά από έγκριση, την αναληφθείσα 
υποχρέωση σε άλλη τουλάχιστον ισοδύναμου περιβαλ¬ 
λοντικού αποτελέσματος. 

4. Προκειμένου περί διαφορών μεταξύ δηλωθέντων και 
πιστοποιηθέντων εκτάσεων που ελέγχονται μέσω ΟΣΔΕ, 
ισχύουν οι κυρώσεις του ΟΣΔΕ. 

5. Λεπτομέρειες εφαρμογής και πρόσθετες κυρώσεις 
θα ορισθούν με απόφαση του Υπουργού Γεωργίας. 

Άρθρο 13 
Ανώτερα Βία 

Για τις περιπτώσεις ανωτέρας βίας εφαρμόζεται το 
άρθρο 8 της υπ'αρ.523/126710/13.3.2003 ΚΥΑ για τη 
διαδικασία και τον τρόπο πληρωμής των αγροπεριβαλ- 
λοντικών μέτρων του Εγγράφου Προγραμματισμού 
Αγροτικής Ανάπτυξης (ΕΠΑΑ) 2000-2006, Καν. 
(ΕΚ) 1257/99, όπως αυτή τροποποιημένη κάθε φορά 
ισχύει. 

Άρθρο 14 
Ενισχύσεις 

Η οικονομική ενίσχυση των βιοκαλλιεργητών καθορίζε¬ 
ται κατά περίπτωση δικαιούχου και καλλιέργειας στους 
ακόλουθους πίνακες: 

Α. Η ετήσια οικονομική ενίσχυση των βιοκαλλιεργητών 
που εντάχθηκαν στο πρόγραμμα από το 1995-1998 έχει 
ως ακολούθως: 



Οικολογικά 

Λοιπές 

Καλλιέργεια 

Ευαίσθητες 

Περιοχές 


€/Η3 

€/Η3 

Εντατικοί ελαιώνες 

375,50 

359,30 

Εκτατικοί ελαιώνες 

161,10 

154,10 

Κορινθιακή σταφίδα 

703,70 

673,60 

Σουλτανίνα 

651,50 

623,60 

Οινάμπελοι 

804,50 

769,70 

Επιτραπέζια σταφύλια 

811,60 

775,60 

Δενδρώδεις 

811,60 

811,60 

Εσπερ/ειδή 

Κηπευτικά & αρδευόμενες 

115,93 

115,93 

αροτραίες 

Σιτηρά & ξηρικές 

289,8 

289,8 

καλ/γειες 

173,9 

173,9 

Β. Η ετήσια οικονομική ενίσχυση των βιοκαλλιεργητών 

που εντάχθηκαν στο πρόγραμμα το 1999. 



Οικολογικά 

Λοιπές 

Καλλιέργεια 

Ευαίσθητες 

Περιοχές 


€/Η3 

€/Η3 

Εντατικοί ελαιώνες 

375,5 

359,3 

Εκτατικοί ελαιώνες 

211,9 

202,6 

Κορινθιακή σταφίδα 

703,7 

673,6 

Σουλτανίνα 

651,5 

623,6 

Εκτατικοί οινάμπελοι 

482,9 

461,9 

Λοιποί οινάμπελοι 

674,0 

644,7 

Επιτραπέζια σταφύλια 

811,6 

775,6 

Δενδρώδεις 

811,6 

811,6 

Εσπερ/ειδή 

850,8 

813,8 

Ακρόδρυα 

Κηπευτικά & αρδευόμενες 

375,6 

359,4 

αροτραίες 

289,8 

289,8 

Ξηρικές & ειδικές καλ/γειες 

173,9 

173,9 

Σιτηρά ορεινά 

123,2 

117,8 

Σιτηρά πεδινά 

171,4 

164,0 


Γ. Η ετήσια οικονομική ενίσχυση των βιοκαλλιεργητών 
που εντάσσονται στο πρόγραμμα από 1/1/2000 καθορίζε¬ 
ται ως ακολούθως: 



Οικολογικά 

Λοιπές 

Καλλιέργεια 

Ευαίσθητες 

Περιοχές 


€/Η3 

€/Ηα 

Εντ. ελαιώνες 

387,4 

370,7 

Εκτ. Ελαιώνες 

223,7 

214,0 

Εσπεριδοειδή 

862,6 

825,1 

Καρυδιές, καστανιές, 



αμυγδαλιές, φουντουκιές 

387,4 

370,7 

Λοιπές δενδρώδεις& 



θαμνώδεις 1 

823,4 

823,4 

Εκτ. Οινάμπελοι 2 

494,7 

473,2 

Λοιποί οινάμπελοι 

685,8 

656 

Αμπέλια επιτραπέζια 

823,4 

790,5 

Σταφ. Κορινθιακή 

715,5 

684,9 

Σταφ. Σουλτανίνα 

663,3 

635,0 

Ορεινά σιτηρά 3 

135,0 

129,1 

Ξηρικές αροτραίες 

183,3 

175,3 

Κηπευτικά, αρδευόμενες 



αροτραίες, βιομηχανικά φυτά 301,7 

301,2 


Δ. Η μέγιστη ανά καλλιέργεια ετήσια οικονομική ενίσχυ¬ 
ση των βιοκαλλιεργητών που εντάσσονται στο πρόγραμ¬ 
μα από 1/1/2003 καθορίζεται ως ακολούθως: 


Καλλιέργεια 

€/Η3 

Ελαιώνες ελαιοπαραγωγής 

722,00 

Ελαιώνες για επιτραπέζια ελιά 

900,00 

Κρόκος 

900,00 

Αμπέλια 

900,00 

Δενδρώδεις μηλοειδή, πυρηνόκαρπα 
Ακρόδρυα (καστανιές, 

900,00 

φουντουκιές, καρυδιές) 

400,00 

Εσπεριδοειδή 

Κηπευτικά, μποστανικά, 

900,00 

σπαράγγι, φράουλες 

600,00 

Αρδευόμενες αροτραίες 

600,00 

Σιτηρά, όσπρια, ξηρικές καλλιέργειες 

335,00 

Αρωματικά-Φαρμακευτικά 

335,00 

Άρθρο 15 
Προϋπολογισμός 


1. Το ποσό της προϋπολογισθείσας δημόσιας δαπάνης 
(κοινοτικής και εθνικής συμμετοχής) κατά την περίοδο 
εφαρμογής του προγράμματος, στο πλαίσιοτου Ε.Π.Α.Α. 
2000-2006, ανέρχεται σε 107 εκατ. € για εφαρμογή του 
προγράμματος έως 50.000 εκτάρια. Το ποσό αυτό θα βα¬ 
ρύνει τον Τακτικό Προϋπολογισμό του Υπουργείου Γεωρ¬ 
γίας (ΚΑΕ 5323). Το 75% της δημόσιας δαπάνης προέρ- 


χεται από το Ευρωπαϊκό Γεωργικό Ταμείο Προσανατολι¬ 
σμού & Εγγυήσεων - Τμήμα Εγγυήσεων. 

2. Επιπλέον του παραπάνω ποσού, απαιτούνται δαπά¬ 
νες οι οποίες θα καλυφθούν από τον Τακτικό Προϋπολο¬ 
γισμό του Υπουργείου Γεωργίας (ΚΑΕ 5323) και θα καθο¬ 
ρίζονται ετησίως με Κοινή Υπουργική Απόφαση. 


1 Θαμνώδεις είναι τα βατόμουρα και οι καλλιέργειες μι¬ 
κρών καρπών. 

2 Ως εκτατικοί οινάμπελοι ορίζονται οι έχοντες αποδό¬ 
σεις μικρότερες ή ίσες των 500 χλγ σταφυλιών/στρ. 

3 Ως ορεινά σιτηρά ορίζονται εκείνες οι καλλιέργειες σι¬ 
τηρών, ανεξαρτήτων υψομέτρου, οι οποίες δεν υπερ¬ 
βαίνουν σε αποδόσεις τα 150 χλγ/στρ. 

Τα ποσά αυτά αφορούν: 

ο Την κάλυψη των εξόδων προμήθειας γραφικών, εκτυ- 
πωτικών και λοιπών υλικών αναγκαίων για την υλοποίηση 
του προγράμματος 

ο Την κάλυψη των εξόδων κινήσεων του προσωπικού 
των φορέων εφαρμογής του προγράμματος 

ο Την αμοιβή των Επιτροπών εξακρίβωσης των προϋ¬ 
ποθέσεων χορήγησης των ενισχύσεων, καθώς και των 
γραμματέων αυτών 

ο Την κάλυψη των απαιτούμενων εργαστηριακών ελέγ¬ 
χων 

ο Την ολοκλήρωση της μηχανογράφησης του προ¬ 
γράμματος, δηλαδή την επέκταση του λογισμικού και την 

αγορά 5ΘΙΛ/ΘΓ 

Άρθρο 16 
Γενικές Διατάξεις 

1. Φορείς υλοποίησης 

ο Το πρόγραμμα θα εφαρμοστεί από τη Δ/νση Χωροτα¬ 
ξίας και Προστασίας Περιβάλλοντος συνεπικουρούμενη 
από το Γ ραφείο Βιολογικών Προϊόντων και τις ΔΑΑ των 
Ν.Ατης χώρας. 

ο Ως Οργανισμός Πληρωμής σύμφωνα με τον Καν. 
1663/95 ορίζεται ο ΟΠΕΚΕΠΕ. 

ο Η Διαχειριστική Αρχή του ΕΠΑΑ είναι υπεύθυνη για 
την παρακολούθηση και την αξιολόγηση του προγράμμα¬ 
τος. 

2. Η έκδοση της παρούσας δε συνεπάγεται καμία αύξη¬ 
ση του προϋπολογισμού των αγροπεριβαλλοντικών προ¬ 
γραμμάτων του ΕΠΑΑ. 

3. Λεπτομέρειες εφαρμογής της παρούσας καθορίζο¬ 
νται με απόφαση του Υπουργού Γεωργίας. 

4. Το συνημμένο παράρτημα με τους εννοιολογικούς 
προσδιορισμούς αποτελεί αναπόσπαστο μέρος της πα- 
ρούσης 


ΠΑΡΑΡΤΗΜΑ 

Εννοιολογικοί προσδιορισμοί 

Για την εφαρμογή του παρόντος προγράμματος οι ακό¬ 
λουθες έννοιες έχουν τους αντίστοιχους ορισμούς: 

1. Βιολογική Γεωργία 

Στα πλαίσια του Καν.(ΕΚ) 1257/99, ορίζεται τόσο η με¬ 
τατροπή συμβατικών καλλιεργειών σε βιολογικές, όσο και 
η βιολογική καλλιέργεια εκτάσεων ήδη καλλιεργούμενων 
βιολογικά, με τη χρήση μεθόδων φιλικών προς το περι¬ 
βάλλον, όπως αυτές καθορίζονται από τον 
Καν.(ΕΟΚ)2092/91 και τις τροποποιήσεις αυτού. 

2. Γεωργική Εκμετάλλευση 

Νοείται η μονάδα ή το σύνολο των μονάδων παραγωγής 
γεωργικών προϊόντων (φυτική - ζωική παραγωγή) για 
εμπορικούς σκοπούς υπό ενιαία διοίκηση και διαχείριση. 

3. Κώδικες Ορθής Γεωργικής Πρακτικής 

Οι Κώδικες Ορθής Γεωργικής Πρακτικής (Κ.Ο.Γ.Π.) 


αποτελούν τις ελάχιστες απαιτήσεις που πρέπει να τη¬ 
ρούν οι παραγωγοί στο σύνολο της εκμετάλλευσής τους 
με στόχο την προστασία του περιβάλλοντος και τη διαφύ¬ 
λαξη του φυσικού χώρου στα πλαίσια εφαρμογής του μέ¬ 
τρου 3.1 «Βιολογική Γεωργία». 

Η εφαρμογή των Κ.Ο.Γ.Π. αποτελεί υποχρέωση των πα¬ 
ραγωγών εφόσον εντάσσονται στο παρόν πρόγραμμα και 
δεν χορηγούνται ενισχύσεις για την τήρησή τους. 

4. Εγκαταλελειμμένες εκτάσεις 

Μια γεωργική έκταση ή καλλιέργεια θεωρείται εγκατα- 
λελειμμένη, εάν δεν αποτελεί αντικείμενο καμιάς γεωργι¬ 
κής χρήσης ή γεωργικής παρέμβασης επί τουλάχιστον 
τρία συνεχή έτη. 

5. Ημιεγκαταλελειμμένες εκτάσεις 

Με τον όρο ημιεγκαταλελειμμένη μόνιμη φυτεία νοείται 
εκείνη στην οποία η μόνη παρέμβαση που γίνεται είναι αυ¬ 
τή της συγκομιδής του καρπού. 

6. Παγετόπληκτες Φυτείες 

Ως παγετόπληκτες θεωρούνται ζώνες μόνιμων φυτειών 
, οι οποίες έχουν υποστεί κατά τα τελευταία πέντε χρόνια 
προς της υποβολής αίτησης ένταξης από το βιοκαλλιερ- 
γητή καταστροφές από παγετό σε βαθμό που έχει οδη¬ 
γήσει στην αντικατάσταση ή στ σημαντική ανανέωση των 
φυτειών, με συνέπεια να μη βρίσκονται σε πλήρη παρα¬ 
γωγή. 

7. Καμένες εκτάσεις 

Ως καμένες περιοχές θεωρούνται ζώνες, οι οποίες 
έχουν πληγεί από πυρκαγιές κατά τα τελευταία πέντε έτη, 
προ της υποβολής αίτησης ένταξης από το βιοκαλλιερ- 
γητή, σε βαθμό που έχει οδηγήσει στην αντικατάστασή ή 
τη σημαντική ανανέωση των φυτειών, με συνέπεια να μη 
βρίσκονται σε πλήρη παραγωγή. 

8. Νέες Φυτείες 

Ως νέες φυτείες θεωρούνται μόνιμες καλλιέργειες που 
δεν έχουν εισέλθει σε πλήρη παραγωγή κατά την ανάλη¬ 
ψη της δέσμευσης. 

9. Γεωπόνος Σύμβουλος 

Γ ια την εφαρμογή του προγράμματος κρίνεται ανα¬ 
γκαία η ύπαρξη Γεωπόνου Συμβούλου, μέλους του ΓΕΩ- 
ΤΕΕ, που θα αναλαμβάνειτη σύνταξη του Καλλιεργητικού 
Σχεδίου της εκμετάλλευσης, την τεχνική υποστήριξη για 
την υλοποίησή του σε ό,τι αφορά θέματα της αρμοδιότη- 
τάς του. 

5. Η παρούσα ισχύει από την ημερομηνία δημοσίευσής 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2004 

